钦定古今图书集成/明伦汇编/氏族典/第262卷 > 王玙
## 钦定古今图书集成/明伦汇编/氏族典/第262卷 > 王玙

按《唐书王玙传》：“玙，方庆六世孙。元宗在位久，推崇老
子道，好神仙事。玙上言请筑坛东郊，祀青帝。天子入
其言，擢太常博士，为祠祭使。玙专以祠解，中帝意，有
所禳。祓大抵类巫觋。汉以来，葬丧皆有瘗钱，后世里
俗稍以纸寓钱为鬼事，至是玙乃用之。肃宗立，累迁
太常卿。乾元三年，拜蒲同绛等州节度使，俄同中书”
门下平章事。时大兵后，天下愿治，玙望轻，无它才，不
为士议谐可。乃奏置太一坛，劝帝身见九宫祠。帝由
是专意，它议不能夺。帝尝不豫，太卜建言“祟在山川”，
玙遣女巫乘传分祷天下名山大川，巫皆盛服，中人
护领，所至干托州县，赂遗狼藉。明年，罢玙为刑部尚
书，又出为淮南节度使，犹兼祠祭使，徙浙东。召入，再
迁太子少师。卒，赠开府仪同三司，谥曰“简怀。”